Урыстәылатәи аруаа Украинатәи арбџьармчқәа ррезерв реиҭаҵра еиԥдырҟьеит
16:04 24.11.2022 (ирҿыцуп: 16:12 24.11.2022)
© Foto / Пресс-служба Минобороны РФПуск российских ракет по арсеналу с западным оружием во Львовской области
© Foto / Пресс-служба Минобороны РФ/
Амҵәыжәҩа змоу урыстәылатәи аракетақәа Киев аобиектқәа ааха рырымҭаӡеит ҳәа азгәарҭеит аусбарҭаҿы.
АҞӘА, абҵара 24 – Sputnik. Урыстәылатәи аруаа иацы Украина арратә напхгараҭара асистема аобиектқәеи, урҭ ирыдҳәало аенергетикатә инфраструктуреи реихсраан хықәкны ирымаз ахыбрақәа зегьы ҭархоуп, абри атәы рҳәеит аусбарҭаҟны.
"Еиԥҟьоуп аихамҩатә транспорт ала украинатәи аруаа ррезерв, аҳәаанырцә абџьар, аибашьыга техника, аџьаԥҳаны аибашьра ахьцо аҭыԥқәа рахь рахь рнагара", - аҳәоит аусбарҭа апресс-релиз аҿы.
Иазгәаҭоуп "Киев иахьаҵанакуа хықәкык ааха шаҭамыз". Атәылахьчара иазгәанаҭеит Киев аҭыԥ змаз аилабгарақәа зыхҟьаз украинатәи аҳауаҽацәыхьчаратә хархәагақәа рракетақәа ркаҳароуп ҳәа.